Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

După atacul lansat de Marian Drăgulescu și răspunsul Gabrielei Szabo, fostul ministru al Tineretului și Sportului, a ieșit la rampă și Florin Bercean, antrenorul lotului olimpic feminin de judo.

Două judoka au câștigat medalii de argint la Campionatele Mondiale din acest an - Andreea Chițu și Corina Căprioriu - iar antrenorul este unul dintre cei mai vocali oameni care cer egalitate între sportivi în privința recompenselor pentru performanțele obținute în numele României.

"Eu sunt obișnuit ca la Președinție sau la Guvern să fie primiți anumiți sportivi, de parcă ar fi din altă țară. Nu e prima dată când se întâmplă. Am mai văzut astfel de lucruri, doar unele delegații erau primite, e vorba de preferința celor care ne conduc, iar pe mine nu mă surprinde. Dar, e incorect să le dai unora mai mult ca premii decât prevede legea. Fetele de la judo (n.r. Andreea Chițu și Corina Căprioriu) sunt vicecampioane mondiale în 2015 și au primit 37.000 de lei, sumă deja dublată, iar fetele de la handbal au primit 60.000 de lei pentru medalie de bronz. De ce?

Sună urât ce spun, pentru că am ținut cu ele la fiecare meci și m-am bucurat mult pentru medalia lor, dar cred că decizia sportivilor de a protesta pentru sumele de premiere e corectă și nu se îndreaptă împotriva handbalistelor, ci a procedurilor. Trebuie să înțeleagă toată țara, inclusiv Guvernul, că valoarea este aceeași și trebuie recompensată la fel. Eu cred că și un copil olimpic la matematică nu e corect să ia 1.000 de lei față de premiile unui sportiv, sau un copil talentat la pian, de ce să ia mai puțin ca fetele de la judo, de exemplu? Nu reprezintă tot România? Valoarea lor nu merită recompensată la fel?", a declarat Florin Bercean, pentru Mediafax.

"Eu sunt optimist de felul meu. Nu știu dacă retroactiv se mai poate face ceva, dar cred în conducerea țării și în decizii corecte de acum înainte. Cred că se poate rezolva ca toți să aibă parte de aceleași recompense și onoruri. Până la urmă, nu poți fi pentru unii mumă și pentru alții ciumă. Iar de data asta, copiii ăștia care protestează au dreptate", a adăugat antreorul lotului olimpic feminin de judo.

Naționala feminină de handbal este candidată la "Echipa anului" la Premiile Digi Sport, pentru care se poate vota până pe 15 ianuarie.

Etichete:

,

,

,

,

,